Crusade - Vikipeedia, vaba entsüklopeedia

# Crusade

### Allikas: Vikipeedia

Crusade (eesti keeles Ristiretk) on USA teleulmesari, mis tõukub teise, samuti J. Michael Straczynski loodud sarja Babylon 5 sündmustikust. Selle sündmused leiavad aset 2267. aastal.

## [redigeeri] Sündmustiku taust

Crusadele eelneb Babylon 5 ulmemaailma kronoloogias telefilm A Call To Arms. Selles asub Maa konflikti Drakhi rassiga, ning viimased päästavad lahti nanoviiruse, mis nakatab kõik Maa elanikud. Relv on õnneks inimestele kohandamata ja pole koheselt fataalne. Viirus aga muteerub pidevalt, ning kui seda ei õnnestu peatada, prognoositakse kõigi Maa elanike hukkumist viie aasta pärast.

Maa asetatakse tähtedevahelisse karantiini, kuid küpseb mõte otsida nanoviiruse ravimit teistel planeetidel. Selleks asub teele uurimislaev Excalibur, mille meeskonnaliikmed viibisid inimkonna nakatumishetkel mujal.

## [redigeeri] Tootmise enneaegne lõpetamine

Nagu Babylon 5, pidi ka Crusade kestma viis aastat. Tegelikkuses tõusid sarja tellinud ja seda näitama pidanud USA telejaama TNT ning sarja tootjate vahel põhimõttelised lahkhelid, mille tõttu Crusade tootmine katkestati isegi enne, kui esimest osa jõuti eetris näidata.

Toota jõuti selleks ajaks 13 esimese hooaja osa, need anti ka hiljem eetrisse ning on praeguseks avaldatud DVD vormingus.

## [redigeeri] Tegelased

- Kapten Matthew Gideon (Gary Cole), uurimislaeva Excalibur komandör.
- Leitnant John Matheson (Daniel Dae Kim), laeva esimene ohvitser. Telepaat.
- Max Eilerson (David Allen Brooks), firma Planeetidevahelised Ekspeditsioonid arheoloog.
- Galen (Peter Woodward), tehnomaag.
- Dr. Sarah Chambers (Marjean Holden), Excaliburi arst.
- Dureena Nafeel (Carrie Dobro), kogenud varas. Drakhide poolt hävitatud rassi esindaja.
- Kapten Elizabeth Lochley (Tracy Scoggins), kosmosejaama Babylon 5 komandör.

## [redigeeri] Osade loetelu

1. Sõjatsoon (War Zone)
2. Pikk tee (The Long Road)
3. Igaviku kaev (The Well of Forever)
4. Kurbuse tee (The Path of Sorrows)
5. Hingemustrid (Patterns of the Soul)
6. Otsus hauast (Ruling from the Tomb)
7. Mängureeglid (The Rules of the Game)
8. Välimused ja muud pettused (Appearances and Other Deceits)
9. Rutates öös (Racing the Night)
10. Sõjamälestus (The Memory of War)
11. Maa vajadused (The Needs of Earth)
12. Külalised samalt tänavalt (Visitors from Down the Street)
13. Igal ööl ma unistan kodust (Each Night I Dream of Home)

Välja otsitud andmebaasist "http://et.wikipedia.org../../../c/r/u/Crusade.html"

Kategooriad: Telesarjad

##### Views

- Artikkel
- Arutelu
- Viimane redaktsioon

##### Otsi